jkorsvik/nowiki_second_scrape_merged huggingface dataset:
Nur (fylke)

Nur (persisk: شهرستان نور‎) er et fylke i provinsen Mazandaran i Iran. Hovedstaden er Nur. Fra målingen i 2006 var fylkets befolkning 104 807, i 27 699 familier. Fylket er delt i tre distrikter: det sentrale distriktet, Baladeh-distriktet og Chamestan-distriktet. Fylket har fem byer: Nur, Baladeh, Chamestan, Royan og Izadshahr.


== Referanser ==
Qaem Shahr

Qaem Shahr (persisk: قائم‌شهر‎) er en by nordøst i Iran, beliggende mellom Elburzfjellene og kysten av Det kaspiske hav. Byen ble tidligere kalt Aliabad. Innbyggerne taler taberisk.Aliabad byområde besto av syv nabolag: Kuchaksara, Katisar, Abbandansar, Hassanabad, Seyed Mahalla, Barbary Mahalla og ved siden av nabolaget (inkludert: Turk Mahalla og Kibrit Mahalla) og de omkringliggende landsbyene. I 1979, under Den iranske revolusjon, ble den omdøpt til «Qaem Shahr». Ghaemshahr er en folkerik by og dens befolkning i henhold til 2016-folketellingen er ca 204 953 mennesker. De fleste av innbyggerne i byen er muslimer.Opprinnelig kjent som Aliyabad, ble navnet Ŝâhi (Shahi) brukt frem til den iranske revolusjonen i 1979 da byen fikk sitt nåværende navn.


== Se også ==
Qaem Shahr (fylke)


== Referanser ==


== Eksterne lenker ==
Offisielt nettsted 
Offisielt nettsted 
(en) Qaem Shahr – kategori av bilder, video eller lyd på Commons
Svein Thorbjørn Thoresen

Svein Thorbjørn Thoresen (født 1962 i Oslo) er en norsk jurist som fra 2016 er direktør i Forsvarsbygg. Han etterfulgte Frode Sjursen. Han har tidligere hatt lederstillinger i Axiti AS, Oslo Sporveier og DNB.


== Referanser ==
Ramsar (fylke)

Ramsar (persisk: شهرستان رامسر‎) er et fylke i provinsen Mazandaran i Iran. Hovedstaden til fylket er Ramsar. Fra målingen i 2006 var fylkets befolkning 67 675, i 19 666 familier. Fylket har et distrikt: det sentrale distriktet. Fylket har to byer: Ramsar og Ketalem og Sadat Shahr.


== Referanser ==
Sari (fylke)

Sari (persisk: شهرستان ساری‎) er hovedstaden til og et fylke i provinsen Mazandaran i Iran. Hovedstaden til fylket er byen Sari. Fra målingen i 2006 var fylkets befolkning (inkludert målingen fra fylket Miandorud) var 490 830, i 132 919 familier; uten målingen fra Miandorud, var befolkningen 436 968 i 118 695 familier. Fylket er delt i fire distrikter: det sentrale distriktet, Kolijan Rostaq-distriktet, Dodangeh-distriktet og Chahardangeh-distriktet. Fylket har fire byer: Sari, Kiasar, Farim og Pain Hular.


== Referanser ==
Savadkuh (fylke)

Savadkuh (også Savadkooh og Savadkouh)(persisk: Ŝahrestāne Sawādkuh‎) er et fylke i provinsen Mazandaran i Iran. Hovedstaden i fylket er Pol Sefid. Fra målingen i 2006 var fylkets befolkning 66 430, i 17 918 familier. Fylket er delt i to distrikter: det sentrale distriktet og Shirgah-distriktet. Fylket har fire byer: Zirab, Shirgah, Alasht og Pol Sefid.
Savadkuh er fødestedet til Reza Pahlavi, grunnleggeren av Pahlavi-dynastiet.


== Referanser ==


== Eksterne lenker ==
Offisielt nettsted 
(en) Savadkuh County – kategori av bilder, video eller lyd på Commons
Simorgh (fylke)

Simorgh (persisk: شهرستان سیمرغ‎) er et fylke i provinsen Mazandaran i Iran. Hovedstaden i fylket er Kiakola. Det var separert fra fylket Qaem Shahr i 2012. Fra målingen i 2006 var fylkets befolkning 17 914, i 4 800 familier. Fylket har et distrikt: det sentrale distriktet og en by: Kiakola.


== Referanser ==
Tonekabon (fylke)

Tonekabon (persisk: شهرستان تنکابن‎) er et fylke i provinsen Mazandaran i Iran. Hovedstaden i fylket er Tonekabon. Fra målingene i 2006 var befolkningen (inkludert målinger fra fylket Abbasabad) var 193 428, i 55 318 familier; uten målinger fra Abbasabad var befolkningen 147 839, i 42 624 familier. Fylket er delt i tre distrikter: det sentrale distriktet, Nashta-distriktet og Khorramabad-distriktet. Fylket har fire byer: Tonekabon, Nashtarud, Khorramabad og Shirud.


== Referanser ==


== Eksterne lenker ==
Offisielt nettsted 
(en) Tonekabon County – kategori av bilder, video eller lyd på Commons
Comediehuset

Comediehuset var en teaterbygning på Teaterplassen på Nedre Tyholmen i Arendal.
Bygget var opprinnelig en sjøbod,  ble så bygget om til bolig, så til gjestgiveri. Dette ble så kjøpt opp i 1810 av Arendal Dramatiske Selskab,  en teaterforening i Arendal, til formål å få byens første teaterbygning. Året etter, i 1811 sto Comediehuset klart til åpningsforestilling. Arendal var på 1800- tallet Norges største sjøfartsby, og med mange velstående borgere lengre de at byen måtte ha et eget teater.
Etter ombygging i 1856 ble antall sitteplasser økt fra 270 til rundt 450. Bygget ble også ombygd før 100-årsjubileet i 1911, med blant annet endringer på inngangsparti og vinduer. I 1924 ble det realisert en avtale om kinoforestillinger i bygget, med installering av maskinrom på galleriet og oppheng for lerret over scenegulvet. Da det ble bygget ny kino rett ved siden i 1938 ble kinoforestillingene flyttet dit.
Under andre verdenskrig ble bygget okkupert og brukt av de tyske okkupantene av Norge, og bygget fortalt stort. Teateret ble revet i 1950-tallet etter store protester fra innbyggerne.


== Litteratur ==
200 dramatiske år : Arendals dramatiske selskab 1796-1996,  Petrine forl., 1999, Didi Grimsgaard
Kino i byen vår, Arendal, 1968 Per Sjeggestad
Arendals Byes Historie, 1893 Fritjof Foss
Sånn var det nr 3, Arendal Historielag, 1997
Sånn var det nr 13, Arendal Historielag, 2007
Aegus (s.str.) bidens

Aegus (s.str.) bidens er bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (ca. 30 millimeter), avlang, noe flat, halvblankt brun til svart hjortebille. Hannen har stort, bredt hode og store, brede, sigdformede kjever. Disse har vanligvis en kort og bred, skrått oppoverrettet tann omtrent midt på og en kraftig, innoverrettet tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, nokså tett og kraftig punktert. Hodet er ikke utvidet bak fasettøynene. Pronotum er avrundet rektangulært, mye bredere enn langt, innsnevret ved roten, ganske tett punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.


== Levevis ==
Som de fleste andre hjortebiller lever larvene i morken, død ved.


== Utbredelse ==
Arten er utbredt i Vietnam og i det sørlige Kina (Guangdong, Yunnan).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Aegini - omfatter bare én slekt:
Slekten Aegus MacLeay, 1819 – ca. 210 arter
Underslekten Aegus MacLeay, 1819 (i snever forstand)
Aegus (s.str.) bidens Möllenkamp, 1902


== Eksterne lenker ==
Oversikt over artene
Lucanidae du Monde, bilder av arten
(en) Aegus (s.str.) bidens i Global Biodiversity Information Facility
Aegus (s.str.) kuantungensis

Aegus (s.str.) kuantungensis er bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En middelsstor (ca. 30 millimeter), avlang, noe flat, halvblankt svart hjortebille. Hannen har stort, bredt hode og store, brede, sigdformede kjever. Disse er nokså lange og har vanligvis en kort og bred, skrått oppoverrettet tann omtrent midt på og en kraftig, innoverrettet tann nær roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er nokså matt, nokså tett og kraftig punktert. I pannen er det en liten pigg rett over og innenfor roten av hver mandibel. Hodet er ikke utvidet bak fasettøynene. Pronotum er avrundet rektangulært, mye bredere enn langt, innsnevret ved roten, ganske fint punktert. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.


== Levevis ==
Som de fleste andre hjortebiller lever larvene i morken, død ved.


== Utbredelse ==
Arten er utbredt i det sørlige Kina (Guangdong, Fujian).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Aegini - omfatter bare én slekt:
Slekten Aegus MacLeay, 1819 – ca. 210 arter
Underslekten Aegus MacLeay, 1819 (i snever forstand)
Aegus (s.str.) kuantungensis Nagel, 1925


== Eksterne lenker ==
Oversikt over artene
Lucanidae du Monde, bilder av arten
(en) Aegus (s.str.) kuantungensis i Global Biodiversity Information Facility
Cryptodus obscurus

Cryptodus obscurus er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 25 millimeter), avlang og slank, blankt svart hornbille. Kroppsformen er litt flat. Hodet mangler horn, men pannen er ovalt utvidet med en markert kantlist, hodet er skovlformet. Dekkvingene er forholdsvis lange og smale med tydelige punktstriper. Hele kroppen, særlig pronotum, er tett og kraftig punktert.


== Levevis ==
Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne. Denne arten finnes sammen med maur og termitter.


== Utbredelse ==
Arten er vidt utbredt i Australia (Queensland, New South Wales, Victoria og South Australia).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Phileurini Burmeister, 1847
Slekten Cryptodus MacLeay, 1819
Cryptodus obscurus MacLeay, 1871


== Kilder ==
Dynastidae du Monde - nettside om arten


== Eksterne lenker ==
(en) Cryptodus obscurus i Encyclopedia of Life 
(en) Cryptodus obscurus i Global Biodiversity Information Facility 
Cryptodus obscurus – detaljert informasjon på Wikispecies
Aspidolea clypeata

Aspidolea clypeata er en bille som hører til gruppen hornbiller i familien skarabider (Scarabaeidae).


== Utseende ==
En middelsstor, ganske blank, nokså bred, lyst rødbrun hornbille. Disse artene mangler horn og kan ligne på mange andre skarabider. Slekten ligner mye på slekten Cyclocephala, som den ikke er svært klart avgrenset fra.
Et kjennetegn er at maxillene (underkjevene) hos Aspidolea har en dusk av lange hår.
Antennene består av 10 ledd med en kort klubbe. Arten har en forholdsvis lang, rundet "snute". Denne arten har diffuse, litt mørkere tegninger som består av to lengdestriper på pronotum og en kileformet flekk rundt scutellum.


== Levevis ==
Lite eller ingenting er kjent om biologien til disse billene, bortsett fra at de voksne er aktive om natten og kommer til lys.


== Utbredelse ==
Arten er utbredt i Brasil og Guyana.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Aspidolea Bates, 1888
Aspidolea clypeata (Burmeister, 1847)


== Kilder ==
Generic Guide to New World Scarab Beetles - Aspidolea [1]


== Eksterne lenker ==
(en) Aspidolea clypeata i Encyclopedia of Life 
(en) Aspidolea clypeata i Global Biodiversity Information Facility 
Aspidolea clypeata – detaljert informasjon på Wikispecies 
Dynastidae du monde- sjekkliste over artene
Sclerostomus damasoi

Sclerostomus damasoi er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En ganske liten, avlang, blankt svart hjortebille. Oversiden er uten lyse skjell. Hannes kjever er moderat forstørrede, omtrent så lange som hodet, knivformede. Hodet er bredere enn langt, sekskantet, pannen foran bredt, U-formet innbuktet, med skråkjøler på sidene. Pronotum er avrundet firkantet med litt avsatt sidekant og en bred, dyp midtfure. Dekkvingene har tydelige punkstriper og læraktig, blank overflate, med spredte, små hår. Beina er svarte.


== Utbredelse ==
Arten er beskrevet fra Peru (provinsen Piura).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Sclerostomini
Slekten Sclerostomus Burmeister, 1847 (i vid forstand)
Underslekten Sclerostomus (i snever forstand)
Sclerostomus damasoi Arnaud & Bomans, 2006


== Kilder ==
M.J. Paulsen (2005) A revision of the southern South American stag beetles of the genus Sclerostomus Burmeister (Coleoptera: Scarabaeoidea: Lucanidae). Zootaxa 1060: 1-26 [1]
Oversikt over artene
Generic Guide to New World Scarabid Beetles – Sclerostomus


== Eksterne lenker ==
(en) Sclerostomus damasoi i Global Biodiversity Information Facility 
Bildegalleri
Aegognathus leuthneri

Aegognathus leuthneri er en bille som hører til familien hjortebiller (Lucanidae) i gruppen skarabider (Scarabaeoidea). Den lever i Sør-Amerika.


== Utseende ==
En nokså liten (ca. 15 millimeter), brunrød og svart hjortebiller. Hannen har sterkt forstørrede kjever som er krumme med en liten tann på innersiden. Kjevene er svarte, hodet svart med et par diffuse, rødlige flekker og pronotum mørkt brunrødt med svarte, vinkelformede tegninger, dekkvingene mørkt rødlige. Hodet er rektangulært, mye bredere enn langt, foran bredt og nokså dypt, U-formet innbuktet, fint og spredt punktert. Pronotum er avrundet firkantet, innsnevret ved roten, tettere punktert, med et par groper litt foran midten. Dekkvingene er nokså sterkt punkterte. Beina er svarte. Hunnen ligner hannen, men uten de forstørrede hodet og kjevene, oversiden blankere og tett punktert over alt.


== Utbredelse ==
Arten lever i Peru.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Neoprosopocoilini
Slekten Aegognathus Leuthner, 1883
Aegognathus leuthneri Neervoort van de Poll, 1886
Aegognathus leuthneri damasoi Arnaud & Bomans, 2006
Aegognathus leuthneri leuthneri Neervoort van de Poll, 1886


== Eksterne lenker ==
(en) Aegognathus leuthneri i Global Biodiversity Information Facility 
Aegognathus leuthneri – detaljert informasjon på Wikispecies 
Lucanidae du monde – Aegognathus leuthneri
Bildegalleri
Team Jobzone

Team Jobzone var Norges første privatfinansierte idrettslag i langrennssprint. Laget hadde bemanningsselskapet Jobzone som tittelsponsor.
Laget ble etablert foran 2012/13-sesongen, trent av Bjørn Kristiansen og besto av blant andre verdensmesteren på rulleski; Ragnar Bragvin Andresen.Laget ble oppløst i 2018.


== Laget 2012/13 ==
Simen Lanes, 21 år fra Tønsberg
Marius Caspersen Falla, 21 år fra Fetsund
Markus Johansen Westgaard, 20 år fra Fredrikstad
Ragnar Bragvin Andresen, 24 år fra Sarpsborg
Markus Moe, 22 år fra Tjøme
Trener: Bjørn Kristiansen


== Referanser ==
Iloilo City

Iloilo City, offisielt City of Iloilo (hiligaynon: Dakbanwa/Syudad sang Iloilo; kinaray-a: Syudad kang/ka Iloilo; tagalog: Lungsod ng Iloilo; spansk: Ciudad de Iloílo)  er en storby på øya Panay på Filippinene. Den er administrativt sete for provinsen Iloilo og for regionen Western Visayas og har 447 992 innbyggere (folketelling 2015).


== Administrative enheter ==
Byen  er inndelt i 180 barangayer per 30. september 2019.


== Referanser ==


== Kilder ==
National Statistical Coordination Board, Filippinerna


== Eksterne lenker ==
Offisielt nettsted 
(en) Iloilo City – kategori av bilder, video eller lyd på Commons 
(en) Iloilo City – galleri av bilder, video eller lyd på Commons
Damavand (fylke)

Damavand (persisk: شهرستان دماوند‎) er et fylke i provinsen Teheran i Iran. Hovedstaden i fylket er Damavand. Fra målingen i 2006 var befolkningen 96 860, i 27 419 familier. Fylket er delt inn i to distrikter: det sentrale distriktet og Rudehen-distriktet. Fylket har fem byer: Damavand, Rudehen, Abali, Kilan og Absard.


== Referanser ==
Mariefreds kloster

Mariefreds kloster, Monasterium pacis Mariae, eller Pax Mariae, har gitt navn til byen Mariefred. Det var det eneste kartusianerklostret i Norden og et av de sist etablerte klostrene i Sverige før reformasjonen.
Det var erkebiskop Jakob Ulfsson i Uppsala og biskop Kort Rogge i Strängnäs som virket for at den eksklusive og ansette kartusianerordenen skulle etableres i Sverige. Etter begjæring fra riksforstanderen Sten Sture den eldre ble i 1493 munkene Fikke Dyssin og Johannes Sanderi og to lekbrødre sendt fra  kartusianerklostret Marienehe ved Rostock til Sverige for et møte med riksrådet. Sten Sture overlot senere samme år gården Gripsholm i Selebo härad i Södermanland til kartuserne og skjenket i 1502 ytterligere noen gårder i nærliggende sokn.
Klostret ble oppført på den høyde der nå Mariefreds kyrka ligger, midt imot Gripsholms slott. Klosterkirken ble innviet 15. februar 1504. Over bakken finnes idag ingen levninger fra klosteret. Gustav Vasa lot rive bygningene og teglet ble benyttet da Gripsholms slott ble bygd. En kjellere og rester av klosterets murer er påtruffet sør for kirken. En liten steinsamling, som ble funnet ved utgravninger i klostergrunnen, finnes i kirkens tårnrom.
Lekbrødrene i Mariefreds kloster innrettet i 1498 et boktrykkeri. Der ble boken De dignitate et utilitate psalterii b. Marie virginis av Alanus de Rupe trykket. Den fikk spredning over hele Europa og påvirket kraftig senmiddelalderens fromhetsliv.
Klosterets eksistens ble kortvarig idet det i 1526 ble det første kloster som ble inndratt av Gustav Vasa. Han gjorde i desember 1525 krav på godset i egenskap av arvtaker etter Sten Sture den eldre, som hadde donert gården til klostret med det vilkår at gården skulle tilbakeføres til de rette arvinger dersom klosteret eller ordenen ikke lengre ble holdt ved makt. Kravet ble legitimert riksrådet i januar 1526.
I kapittelet Utveckling i Svenska öden och äventyr gjengir August Strindberg en tenkt hendelse der munkene hadde innkalt en kunstner for å male en altertavle i det nye klosteret.


== Referanser ==


== Litteratur ==
August Strindberg och Sörmland, av Per E Berg (Årsboken Sörmlandsbygden 1949).
Klostren och reformationen, av Martin Berntson (Artos och & Normas bokförlag 2003).
Medeltidens ABC, 2:a upplagan, SHM 1985
Nordisk familjebok (Uggleupplagan)
Nordisk tidskrift för bok- och biblioteksväsen, Årg. XXII 1935
När klostermurarna revos, av Magnus Collmar (Årsboken Sörmlandsbygden 1968).
Sörmländska kloster, av Per E Berg (Södermanlands Nyheter, särtryck 1949).
Dipelicus deiphobus

Dipelicus deiphobus er en bille som hører til familien skarabider (Scarabaeidae).


== Utseende ==
En middelsstor (ca. 25 millimeter), bred og kraftig, blankt rødbrun til svart hornbille. Hannen har et bredt, trekantet framspring i pannen og et par små, spisse knøler på pronotum, som er litt uthulet under dette, hunnen mangler disse. Oversiden er nokså fint punktert.


== Levevis ==
Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.


== Utbredelse ==
Arten lever på Sumatra, Borneo, Taiwan, Sulawesi, Halmahera og Filippinene.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Pentodontini Mulsant, 1842
Slekten Dipelicus Hope, 1845
Dipelicus deiphobus (Sharp, 1873)
Dipelicus deiphobus deiphobus (Sharp, 1873)
Dipelicus deiphobus loi Kobayashi, 1995
Dipelicus deiphobus robustus (Heller, 1897)


== Kilder ==
Dynastidae du monde- sjekkliste over artene


== Eksterne lenker ==
(en) Dipelicus deiphobus i Encyclopedia of Life 
(en) Dipelicus deiphobus i Global Biodiversity Information Facility 
Dipelicus deiphobus – detaljert informasjon på Wikispecies 
(en) Dipelicus – kategori av bilder, video eller lyd på Commons
Alanus de Rupe

Alanus de Rupe, eller egentlig Alain de la Roche, (født omkring 1428 muligens i Sizun i Bretagne, død 8. september 1475 i Zwolle) var en dominikanermunk som var lærer ved universitene i Paris og Gent.
Alanus de Rupe virket iherdig for den personlige Mariakulten og skrev for dette endemål verket Jomfru Marie psalter, som ikke inneholdt noen anropelser rettet til Maria, men som alene hadde som mål å være til nytte i den private bruk av bønnene i rosenkransen - eller «Jomfru Marie psalter» som den ble kalt. 
I 1534 ble Alanus de Rupes skrift oversatt til svensk, det siste mer betydelige oversettelsesarbeide som ble utført i Vadstena kloster. 
Oversettelsen er senere blitt gjenutgitt av Robert Geete i Samlingar utgivna av Svenska fornskriftssällskapet, band 48 (1923–1925).


== Kilder ==
Svensk uppslagsbok. Malmö 1932.


== Eksterne lenker ==
(en) Alanus de Rupe – kategori av bilder, video eller lyd på Commons
Sphaenognathus bellicosus

Sphaenognathus bellicosus er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En stor, nokså bred, brun til svart hjortebille med noe bronseaktig metallglans, særlig på forkroppen. Hannen har forstørrede kjever, hos denne arten er de nokså lange, tynne og sigdformede, fint sagtakkede på innersiden. Hode og pronotum er noe hårete på sidene, hårene ullaktige, undersiden er også tett hårete. Et påfallende trekk er at hannene har fire fasettøyne. Hodet er avrundet firkantet med markerte "hjørner". Pronotum er bredt klokkeformet sett ovenfra. Dekkvingene er hvelvede med ujevn, læraktig overflate. Beina er nokså lange og tynne, leggene med korte torner, helt mørke. Hunnen er kortere og bredere enn hannen og mørkere på farge, kjevene brede.


== Levevis ==
Larvene utvikler seg nede i bakken i humus-rik jord. Arten lever i omtrent 2500 meters høyde i Andesfjellene.


== Utbredelse ==
Arten er kjent fra Colombia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Chiasognathini
Slekten Sphaenognathus Buquet, 1838 – 30 arter
Underslekten Sphaenognathus (i snever forstand) – 24 arter
Sphaenognathus bellicosus (Bopileau, 1904)


== Kilder ==
Oversikt over artene
Generic Guide to New World Scarabid Beetles – Sphaenognathus


== Eksterne lenker ==
Bildegalleri med en del arter
Bildegalleri
(en) Sphaenognathus bellicosus i Encyclopedia of Life 
(en) Sphaenognathus bellicosus i Global Biodiversity Information Facility 
Sphaenognathus bellicosus – detaljert informasjon på Wikispecies 
(en) Sphaenognathus – kategori av bilder, video eller lyd på Commons